stanford-oval/wikipedia huggingface dataset:
Järvenpään ja ympäristön rauhanyhdistys

| Järvenpään ja ympäristön rauhanyhdistys |
| --- | --- |
Sijainti:  Uudenmaantie 13 04410 Järvenpää
Seurakunta:  Järvenpään rauhanyhdistys ry (SRK)
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Järvenpään ja ympäristön rauhanyhdistys on Järvenpäässä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen. Seuroja pidetään pääasiassa toimitalolla Järvenpäässä, mutta niitä järjestetään säännöllisesti myös lähialueen kirkoissa sekä ympäristökuntien seurakuntataloilla. Jäseniä Järvenpään Rauhanyhdistyksessä on noin 250.
Aiheesta muualla

Järvenpään ja ympäristön rauhanyhdistyksen verkkosivut
Järvenpään Palo

| Järvenpään Palo |
| --- | --- |

Perustettu:  1914
Paikkakunta:  Järvenpää
Lajit:  suunnistus
Järvenpään Palo on järvenpääläinen vuonna 1914 perustettu urheiluseura. Se oli aiemmin urheilun yleisseura. Nykyisin toiminta keskittyy pelkästään suunnistukseen. Parhaana saavutuksena seuralla on Jukolan viestin voitto vuodelta 1978. Nykyisin seura panostaa pääasiassa harrastetoimintaan. Toiminta yleisurheilussa päättyi kun Järvenpään Palon yleisurheilijat ja Tuusulanjärven Urheilijat liittyivät yhteen ja perustivat Keski-Uudenmaan Yleisurheilu ry:n vuonna 2010. Pesäpallojaos lopetti toimintansa kun Järvenpäähän perustettiin pesäpallon erikoisseura Kinnarin Pesis. Palo pelasi pesäpalloa ykkössarjassa vuosina 1986–1988.
Aiheesta muualla

Seuran kotisivut
Jennifer Jason Leigh’n filmografia

Jennifer Jason Leigh San Diego Comic-Conissa 2015.
Tämä on näyttelijä Jennifer Jason Leigh’n filmografia.
Televisio

| Vuosi | Suomenkielinen nimi | Alkuperäinen nimi | Rooli | Jaksot |
| --- | --- | --- | --- | --- |
| 1977 | Baretta | Baretta | Marcie | ”Open Season” |
| 1978 | Family | Family | Jenny Blair | ”And Baby Makes Three” |
| 1978 | Disneyn ihmeellinen maailma | Disney­land | Heather | ”The Young Run­aways” |
| 1981 | Waltonin perhe | The Waltons | Kathy Seals | ”The Pursuit” |
| 1981 | CBS Schoolbreak Special | CBS Schoolbreak Special | Laurie Mcintyre | ”I Think I'm Having a Baby” |
| 1982 | Sairaalan syke | St. Else­where | Diane, nuori nainen baarissa | ”Samuels and the Kid” |
| 1982 | Trapper John, M.D. | Trapper John, M.D. | Karen McCall | ”The One and Only” |
| 1983 | ABC Afterschool Special | ABC Afterschool Special | Andrea Fair­child | ”Have You Ever Been Ashamed of Your Parents?” |
| 1998 | Kukkulan kuningas | King of the Hill | Amy (ääni) | ”I Remember Mono” |
| 1998 | Tracey Takes On... | Tracey Takes On... | Paige Garland | ”Sports” |
| 1998 | Adventures from the Book of Virtues | Adventures from the Book of Virtues | Alexandra (ääni) | ”Gratitude” |
| 1998 | Herkules | Hercules | Tempest (ääni) | 5 |
| 1999 | Teräs­mies | Super­man: The Animated Series | Cetea (ääni) | ”Absolute Power” |
| 1999 | Spawn | Todd McFarlane’s Spawn | Lily (ääni) | ”Seed of the Hellspawn”   ”Hunter's Moon” |
| 2000 | Twitch City | Twitch City | Faith | ”The Life of Reilly” |
| 2001 | Frasier | Frasier | Estelle (ääni) | ”The Two Hundredth” |
| 2002 | Mission Hill | Mission Hill | Eunice Eulmeyer (ääni) | ”Kevin Loves Weirdie” |
| 2009–2012 | Weeds | Weeds | Jill Price-Gray | 16 |
| 2012 | Kosto | Revenge | Kara Clarke-Murphy | 7 |
| 2017 | Twin Peaks: The Return | Twin Peaks: The Return | Chantal Hutchens | 6 |
| 2017–2021 | Atypical | Atypical | Elsa Gardner | 28 |
| 2018 | Patrick Melrose | Patrick Melrose | Eleanor Melrose | 5 |
| 2019 | The Affair | The Affair | Adeline Taylor | 2 |
Aiheesta muualla

Kuvia tai muita tiedostoja aiheesta Jennifer Jason Leigh Wikimedia Commonsissa
Jennifer Jason Leigh Internet Movie Databasessa. (englanniksi)
Hemmo Silvennoinen

Hemmo Silvennoinen vuonna 1955.
Hemmo Valio Silvennoinen (6. marraskuuta 1932 Kesälahti – 4. joulukuuta 2002 Vantaa) oli suomalainen mäkihyppääjä, joka urallaan edusti Puijon Hiihtoseuraa ja Helsingin Tovereita. Talvella 1954–1955 hän ylsi ensimmäisenä suomalaisena Keski-Euroopan mäkiviikon voittoon.
Silvennoisen paras arvokisasaavutus oli neljäs sija pienessä mäessä Zakopanen MM-kisoissa 1962. Samojen kisojen suurmäessä hän oli 23:s. Cortina d’Ampezzon talviolympialaisissa 1956 Silvennoinen sijoittui 10:nneksi. Kilpailusuoritusta suurempaa kohua Cortinassa herättivät kuitenkin miehen Savo-lehteen lähettämät värikkäät kisajutut Suomen hiihtäjistä, jotka teksteistä suivaantuneina mukiloivat hänet kisakylässä.
Salpausselän kisoissa Silvennoinen ylsi voittoon 1956. SM-kisoissa hän joutui tyytymään hopeamitaliin 1957 ja 1962. Silvennoinen ei kaihtanut suuriakaan mäkiä: Planican lentomäkiviikolla 1954 hän sijoittui kolmanneksi. Oberstdorfin lentomäkiviikolla helmikuussa 1955 käydyt kaksi kisaa hän voitti yltäen parhaimmillaan 128 metrin lentoon.
Hemmon veli Vesa Silvennoinen voitti Puijon talvikisoissa 1955 yhdistetyn kilpailun.
Hendrick ter Brugghen

Ter Brugghen "Huilunsoittaja"
Hendrick Jansz ter Brugghen tai Terbrugghen (1588 – 9. marraskuuta 1629) oli alankomaalainen taidemaalari. Ter Brugghenia inspiroi erityisesti Caravaggio. Ter Brugghen nimestä käytetään useita erilaisia kirjoitusasuja. Etunimi voidaan kirjoittaa ilman c-kirjainta ja sukunimestä voidaan jättää h-kirjain pois.
Elämä

Ter Brugghenin elämän alkuajoista ei tiedetä paljoa. Hän on saattanut syntyä Deventerissä, mutta perhe näyttäisi muuttaneen 1590-luvulla katolilaiseen Utrechtiin. Hän aloitti maalaamisen Utrechtissa 13-vuotiaana opiskelemalla Abraham Bloemaertin kanssa. Bloemaertilta hän oppi taiteen perustan. Ter Brugghen matkusti Italiaan vuoden 1604 tienoilla laajentamaan taitojansa, mikä ei ollut tuon ajan alankomaalaiselle kovin yleistä. Ter Brugghen saapui Roomaan vuonna 1604. Tämä mahdollisti suoran kontaktin Caravaggion kanssa.
Ter Brugghen kuoli vuonna 1629 Utrechtissa.
Käännös suomeksi
José Alberto Costa

| 0 | 1 | 2 |
| --- | --- | --- |

Henkilötiedot
Koko nimi: José Alberto Barroso Machado e Costa
Syntymäaika: 31. lokakuuta 1953 (ikä 70)
Syntymäpaikka: Porto, Portugali
Kansalaisuus:  Portugali
Pelipaikka: Hyökkääjä
Pituus: 173 cm
Seurat
| Vuodet | Seura | O (M) |
| 1971-1978 1978-1985 1985-1986 1986-1987 | Académica Coimbra Porto Vitória Marítimo |  |
Maajoukkue
| 1978–1983 | Portugali | 24 (1) |
José Alberto Costa (s. 31. lokakuuta 1953 Porto) on portugalilainen entinen jalkapalloilija.
Jalkapallomaajoukkue

Costa debytoi Portugalin maajoukkueessa 1978. Hän on pelannut 24 maaottelua ja tehnyt niissä yhden maalin.
Juan María Fernández y Krohn

Juan María Fernández y Krohn (s. 1950[lähde? ] Espanja) on entinen katolisen kirkon pappi, joka yritti murhata paavi Johannes Paavali II:n vuonna 1982. Hän yritti murhata paavin käyttämällä aseenaan pistintä, mutta epäonnistui, koska paavin turvamiesten onnistui estää murhan yritys. Paavin haavoittuminen murhayrityksessä pidettiin salassa. Juan María Fernández y Krohn tuomittiin teostaan kuuden vuoden vankeuteen. Hän istui vankilassa kuitenkin vain puolet ajasta, kolme vuotta, minkä jälkeen hänet karkotettiin Portugalista ja hän muutti Belgiaan.
Hänet pidätettiin heinäkuussa 2000 hänen kiivettyään Brysselin kuninkaallisen palatsin turvaesteen yli aikomuksenaan surmata joko Belgian kuningas Albert II tai vierailulle tuleva Espanjan kuningas Juan Carlos I. Hänet tuomittiin neljäksi kuukaudeksi ehdonalaiseen ja sakkoihin.
Juan Manén

Juan Manén, Ramon Casasin maalaus
Juan (Joan) Manén (1883 Barcelona – 1971) oli espanjalainen säveltäjä ja viulisti. Hän oli Katalonian musiikillisia johtohahmoja. Hän aloitti pianonsoiton isänsä johdolla 3-vuotiaana. Viulunsoittoa hän alkoi harjoitella 5-vuotiaana, ja neljän vuoden päästä hän esiintyi Latinalaisessa Amerikassa. Ensimmäisen konserttinsa Euroopassa Manén piti vuonna 1898. Enrique Granados toimi välillä hänen säestäjänään.
Manén tunnettiin elinaikanaan lähinnä viuluvirtuoosina. Säveltäjänä hän oli pitkälti itseoppinut. Hänen ensimmäinen oopperansa, Juana de Nápoles, esitettiin Barcelonan Liceussa vuonna 1903. Toinen ooppera, Acté, tuotettiin samassa teatterissa saman vuoden loppupuolella. Vuonna 1904 Manén esiintyi ensimmäistä kertaa Berliinissä, johon hän jäi asumaan vuoteen 1914 saakka.
Richard Wagner ja Richard Strauss vaikuttivat Manénin tuotantoon Saksassa vietetystä ajasta lähtien. Manén oli mukana perustamassa Barcelonan filharmonista seuraa vuonna 1930. Hän sovitti katalonialaista ja espanjalaista melodista materiaalia, jota on joskus kuultavissa myös hänen sävellyksissään, joista eräs on Fantasie-Sonata (n. 1930).
Hermopolites

Hermopolites (m.kreik. Ἑρμοπολίτης, Hermopolitēs) voi viitata seuraaviin muinaisen Egyptin nomoksiin eli maakuntiin:
Hermopolites, Ala-Egyptin 15. nomos
Hermopolites, Ylä-Egyptin 15. nomos
Hermorata

Hermorata on toisiinsa yhteydessä olevien hermosolujen ketju, joka on hermoimpulssien säännöllisesti käyttämä reitti. Hermorata yhdistää hermoston kaksi osaa toisiinsa yleensä myelinisoituneista hermosyistä, jotka tunnetaan valkeana aineena. Hermoradat yhdistävät melko kaukaisia alueita aivoissa tai muualla hermostossa verrattuna paikalliseen kommunikaatioon käytettyyn harmaaseen aineeseen.
Jumaltenpuut

| Jumaltenpuut |
| --- | --- |
 Haisujumaltenpuu (Ailanthus altissima)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Kvassiakasvit Simaroubaceae
Suku::  Jumaltenpuut Ailanthus  Desf.
Synonyymit
 Hebonga Radlk. 
Katso myös
   Jumaltenpuut Wikispeciesissä   Jumaltenpuut Commonsissa 
Infobox OKNimi-testi OK: 
Jumaltenpuut (Ailanthus) on kvassiakasvien heimoon kuuluva kasvisuku. Siihen kuuluu 6–11 lajia, jotka kasvavat luonnonvaraisina Etelä- ja Itä-Aasiassa sekä Australian pohjoisosissa. Suvun tunnetuin laji on Keski-Euroopassa usein koristepuuna käytetty haisujumaltenpuu (Ailanthus altissima). Sukuun kuuluu myös tertiäärikautisia fossiililöytöjä pohjoiselta pallonpuoliskolta. Suvun on arveltu olevan peräisin varhaiselta eoseenikaudelta.
Ulkonäkö ja koko

Sukuun kuuluvat lajit ovat suuria tai pieniä, lehtensä pudottavia puita. Niillä ei ole juurikaan kasvupaikkavaatimuksia ja ne kasvavat nopeasti. Jumaltenpuiden vuorottaiset lehdet ovat suhteellisen pitkiä ja koostuvat 13–41 lehdykästä. Enemmän tai vähemmän vastakkaisten lehdyköiden tyvillä on joskus satunnaisia suuria hampaita. Korvakkeet puuttuvat.
Kaksikotisten jumaltenpuiden kukat kasvavat sivuttaisissa, huiskilomaisissa kukinnoissa, joissa on yhtä monta verho- ja terälehteä. Yksineuvoiset, joskus myös kaksineuvoiset kukat ovat säteittäisiä ja tavallisesti viisi-, joskus kuusiteräisiä. Hedekukissa on vain 5–6 hedelmällistä hedettä; loput kymmenen hedettä ovat hedelmättömiä staminodeja. Kukissa on 2–5 vapaata, kehänpäällistä tasaista emiä, jotka koostuvat tavallisesti viidestä yhden siemenaiheen sisältävästä ontelosta. 2–5 vartaloa voivat olla vapaita tai yhteenkasvaneita. Hedelmät ovat lenninsiivellisiä (samara).
Levinneisyys ja luokittelu

Suvun kuvasi ensimmäisenä René Louiche Desfontaines vuonna 1786 julkaisussa Histoire de l'académie royale des sciences. Avec les mémoires de mathématique & de physique (Paris), sivulla 265.
Levinneisyys ja luokittelu > Lajeja

Jumaltenpuiden sukuun kuuluu noin kymmenen lajia, joiden levinneisyysalue ulottuu Aasiasta Oseanian pohjoisosiin. Kiinassa lajeja on noin kuusi, joista viisi on kotoperäisiä. Sukuun kuuluvia lajeja ovat:
Haisujumaltenpuu eli isojumaltenpuu eli jumaltenpuu (Ailanthus altissima (Mill.) Swingle , synonyymeja Ailanthus cacodendron (Ehrh.) Schinz & Thell. , Ailanthus glandulosa Desf. , Ailanthus peregrina (Buc'hoz) F.A.Barkley , Rhus cacodendron Ehrh. , Toxicodendron altissimum Mill. ): Kasvaa luonnonvaraisena Kiinassa ja Taiwanissa ja jakautuu seuraaviin muunnoksiin:
Ailanthus altissima (Mill.) Swingle var. altissima: Kasvaa lähes kaikkialla Kiinassa paitsi Hainanin, Heilongjiangin, Jilinin, Ningxian ja Qinghain maakunnissa. Lisäksi esiintyy vieraslajina ympäri maapallon.
Ailanthus altissima var. sutchuenensis (Dode) Rehder & E.H.Wilson: Kasvaa 1700–2500 metrin korkeudella merenpinnasta Kiinan Guangxin, Hubein, Hunanin, Jiangxin, Sichuanin ja Yunnanin maakunnissa.
Ailanthus altissima var. tanakae (Hayata) Kanehira & Sasaki: Kasvaa ainoastaan Taiwanin pohjoisosien vuoristometsissä.
Ailanthus excelsa Roxb.: Kotoisin Intiasta ja Sri Lankasta.
Ailanthus fordii Nooteboom: Kasvaa mäkien ja vuorien sekametsissä noin 600 metrin korkeudella Etelä-Guangdongissa sekä Etelä-Yunnanin Xishuangbannassa.
Ailanthus giraldii Dode): Kasvaa valoisissa metsissä Kiinan Gansun, Shaanxin, Sichuanin ja Yunnanin maakuntien vuoristoseuduilla.
Ailanthus guangxiensis X.L.Mo ex C.F.Liang & X.L.Mo: Kotoperäinen laji, joka viihtyy trooppisissa karstilaaksometsissä noin 300 metrin korkeudella. Kasvaa ainoastaan Longzhoussa ja Lounais-Guangxin Ningmingissä.
Ailanthus integrifolia (Lam.) kasvaa Kaakkois-Aasian sademetsissä.
Ailanthus triphysa (Dennstedt) Alston (synonyymeja Ailanthus malabarica DC., Ailanthus imberbiflora F.Muell.): Kasvaa luonnonvaraisena Intiassa, Sri Lankassa, Thaimaassa, Kambodžassa, Vietnamissa, Kiinassa, Malesiassa, Indonesiassa, Australiassa ja Filippiineillä.
Silkkijumaltenpuu eli nukkajumaltenpuu (Ailanthus vilmoriniana Dode): Kasvaa valoisissa metsissä rinteillä tai vuoristolaaksoissa 500–2800 metrin korkeudella Kiinan Hubein, Sichuanin ja Yunnanin maakunnissa.
Aiheesta muualla

Finto: Kassu – Kasvien suomenkieliset nimet: Jumaltenpuut (Ailanthus)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Götterbäume
Piirros lajista Ailanthus triphysa
Ailanthus excelsa
Ailanthus triphysa
Silkkijumaltenpuu (Ailanthus vilmoriniana)
Käännös suomeksi
Juan María Bordaberry

| Juan María Bordaberry Arocena |
| --- | --- |

Uruguayn presidentti
 1. maaliskuuta 1972 - 12. kesäkuuta 1976  
Edeltäjä:  Jorge Pacheco Areco
Seuraaja:  Alberto Demicheli
Henkilötiedot
Syntynyt: 17. kesäkuuta 1928 Montevideo, Uruguay
Kuollut: 17. heinäkuuta 2011 (83 vuotta) Montevideo, Uruguay
Puoliso:  Josefina Herrán Puig
Tiedot
Puolue:  Partido Nacional Partido Colorado
Juan María Bordaberry Arocena (17. kesäkuuta 1928 Montevideo, Uruguay – 17. heinäkuuta 2011) oli uruguaylainen poliitikko, presidentti 1972–1973, jonka jälkeen hän kaappasi vallan ja hallitsi diktaattorina vuoteen 1976.
Bordaberry syntyi varakkaaseen karjatilallissukuun ja opiskeli lakia Montevideossa tasavallan yliopistossa ja jatkoi perheensä liiketoimia isänsä kuoleman jälkeen. Politiikkaan hän lähti maan talouden kärsittyä hintojen alenemisen vuoksi.
Hänet valittiin senaattiin 1963–1965 oikeistolaisen Partido Nacionalin (valkopuolue) listalta. Vuonna 1964 hän perusti oman Liga Nacional de Accion Ruralistastansa, joka liittyi 1969 Colorado-puolueeseen. Samana vuonna hänet nimitettiin hallitukseen, jossa hän oli muun muassa maatalousministerinä 1969–1971.
Bordaberry valittiin presidentiksi 1971 kesken kriisin, jota sävytti terrorismi ja talouskriisi. Hän astui virkaan maaliskuussa 1972 ja turvautui autoritaarisiin konservatiivisiin voimiin nimittäen asevoimien edustajia hallituksensa johtopaikoille. Äärioikeiston ja asevoimien painostuksesta kidutus sallittiin ja kansalaisoikeuksia kavennettiin. Vuodessa Tupamaros-sissien vastarinta heikkeni merkittävästi ja sen johtajat tuomittiin. Bordaberry teki verettömän vallankaappauksen 27. kesäkuuta 1973, jolloin hän hajotti kongressin ja kielsi ammattiliitot. Puolueet kiellettiin seuraavana vuonna ja 1975 maassa säädettiin uusi korporatismista vaikutteita saanut perustuslaki. Armeija poisti Bordaberryn vallasta 1976. Erottamisensa jälkeen hän palasi karjatilalleen. Sotilasjuntta hallitsi maata vuoteen 1985.
Tabaré Vázquezin vasemmistolaisen hallituksen myötä maassa alettiin tutkia ihmisoikeusrikkomuksia Bordaberryn diktatuurin aikana. 17. marraskuuta 2006 Bordaberry ja hänen entinen ulkoministerinsä Juan Carlos Blanco asetettiin kotiarestiin neljästä 1976 Buenos Airesissa tehdystä salamurhasta osana operaatio Cóndoria. Uhreihin kuuluivat maapaossa olleet kongressimiehet Zelmar Michelini ja Héctor Gutiérrez Ruiz. Vuonna 1989 säädetyn armahduslain ei katsottu koskevan murhia. Bordaberry tuomittiin 30 vuoden vankeuteen, mutta hänet siirrettiin ikänsä vuoksi vuotta myöhemmin kotiarestiin. Hän kuoli kärsiessään rangaistustaan 83-vuotiaana.
Heal

| Heal Loreen |
| --- | --- | --- |

Studioalbumin tiedot
 Julkaistu: 24. lokakuuta 2012
 Tyylilaji: dance, trance, electronic
 Kesto: 48.15
 Levy-yhtiö: Warner Music
Listasijoitukset
  Sverigetopplistan: 1.  Suomen virallinen lista: 6.
Loreenin muut julkaisut
|   | Heal 2012 | Nude 2017 |
Singlet albumilta Heal
 ”Euphoria” Julkaistu: 26. helmikuuta 2012  ”My Heart Is Refusing Me” Julkaistu: 8. lokakuuta 2012  ”Crying Out Your Name” Julkaistu: 8. lokakuuta 2012  ”In My Head” Julkaistu: 14. helmikuuta 2013  ”We Got the Power” Julkaistu: 15. toukokuuta 2013
Heal on ruotsalaisen laulajan, Loreenin ensimmäinen studioalbumi, joka julkaistiin lokakuussa 2012. Yhteensä albumi sisältää 12 kappaletta, jotka Loreen on tuottanut yhdessä Peter Cartriersin kanssa. Albumi nousi Ruotsissa heti albumilistan ykköseksi ylitettyään platinalevyyn oikeuttavan myyntimäärän. Suomessa albumi debytoi sijalla kuusi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | In My Head | Loreen, Moh Denebi, Björn Djupström | Tortuga | 4.25 |  |  |  |  |  |
| 2. | My Heart Is Refusing Me | Loreen, Moh Denebi, Björn Djupström | SeventyEight | 3.43 |  |  |  |  |  |
| 3. | Everytime | Espen Berg, Marianne Sveen, Simen M Eriksrud, Tobias Frelin | Simen & Espen | 4.56 |  |  |  |  |  |
| 4. | Euphoria | Thomas G:son, Peter Boström | Peter Boström, SeventyEight | 3.33 |  |  |  |  |  |
| 5. | Crying Out Your Name | Moh Denebi, Ana Diaz, Niklas Jarl, Gino Yonan, Svante Halldin, Jakob Hazell | SeventyEight | 3.38 |  |  |  |  |  |
| 6. | Do We Even Matter | Loreen, Moh Denebi, Björn Djupström | Tortuga | 4.04 |  |  |  |  |  |
| 7. | Sidewalk | Loreen, Tobias Frelin, Björn Djupström, Adam Baptiste | Tortuga | 4.11 |  |  |  |  |  |
| 8. | Sober | Loreen, Moh Denebi, Björn Djupström, Ali Payami | Robin Rocks & Rubio | 3.37 |  |  |  |  |  |
| 9. | If She’s the One | Loreen, Moh Denebi, Björn Djupström | Moh Denebi | 4.02 |  |  |  |  |  |
| 10. | Breaking Robot | Loreen, Moh Denebi, Björn Djupström, Ali Payami | Moh Denebi | 3.29 |  |  |  |  |  |
| 11. | See You Again | James "JHart" Abrahart, Oh, Hush!, Loreen | J Mike | 3.58 |  |  |  |  |  |
| 12. | Heal (feat. Blanks)  | Gino Yonan, Moh Denebi, Peter Cartriers | Blanks | 4.39 |  |  |  |  |  |
|  |  |  |  | 48.15 |  |  |  |  |  |
Arvostelut

Scandipop: positiivinen
Heinälampi (Uurainen, Kangashäkki)

| Heinälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°32′19″N, 25°32′51″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Niiniveden valuma-alue (14.34)
Laskupuro:  Heinälamminpuro Saarilampeen 
Järvinumero:  14.347.1.002
Mittaustietoja
Pinnankorkeus:  142,1 m  
Pituus:  1,1 km  
Leveys:  250 m  
Rantaviiva:  2,781 km  
Pinta-ala:  9,836 ha  
Tilavuus:  0,0001954 km³ 
Keskisyvyys:  1,99 m  
Suurin syvyys:  6,9 m  
Saaria:  1 
 fiHeinälampi 
Heinälampi  on Keski-Suomessa Uuraisissa Kangashäkin lähellä sijaitseva lampi.
Maantietoa

Lammen pinta-ala on 9,8 hehtaaria, se on 1,1 kilometriä pitkä ja 250 metriä leveä. Lammella on kartan mukaan yksi saari. Lampi on luodattu ja siitä on julkaistu syvyyskartat. Lammen tilavuudeksi on saatu 195 400 kuutiometriä. Sen keskisyvyys on 2,0 metriä ja suurin syvyys on 6,9 metriä. Sen rantaviivan pituus on 2,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Niiniveden valuma-alueella (14.34), jonka Saarijoen valuma-alueeseen (14.347) se kuuluu. Lammen vedenpinnan korkeus on 142,1 metriä mpy.
Hervé Le Cléac’h

Hervé Marie Le Cléac'h SS.CC. (11. maaliskuuta 1915 Dinéault – 13. elokuuta 2012) oli ranskalainen roomalaiskatolinen piispa. Hänet vihittiin papiksi 18. joulukuuta 1943 ja nimitettiin Taiohaen piispaksi 1. maaliskuuta 1973. Piispaksi vihkiminen seurasi 24. kesäkuuta. Pääkonsekraattorina toimi Michel-Gaspard Coppenrath, jota avustivat Pierre-Paul-Émile Martin ja Laurent Fuahea.
Le Cléac'h'n johtama hiippakunta vaihtoi 31. toukokuuta 1974 nimensä muotoon Taiohae o Tefenuaenata. Piispa erosi 31. toukokuuta 1986.
Juan María Solare

Juan María Solare (s. 11. elokuuta 1966 Buenos Aires) on Saksaan asettunut argentiinalainen säveltäjä ja pianisti.
Solare opiskeli Buenos Airesissa pianonsoittoa María Teresa Criscuolon ja Perla Brúgolan johdolla. Orkesterinjohdon opetusta hän sai Mario Benzecrylta ja sävellysopetusta Fermina Casanovalta, Valdo Sciammarellalta sekä Juan Carlos Zorzilta. Lisäksi Solare sai musiikkianalyysissä yksityisopetusta Francisco Kröpfliltä. Hän valmistui pianonsoiton opettajana (1989) ja sävellysopettajana (1993) Argentiinan kansallisesta musiikkikonservatoriosta. Lähdettyään Saksaan Solare suoritti Johannes Fritschin johdolla opiskelemisen jälkeen sävellysdiplominsa Kölnin musiikki- ja tanssiyliopistossa. Hän opiskeli myös elektronista musiikkia, ja hänen opettajiaan Kölnissä olivat Fritschin lisäksi Clarence Barlow, Hans Ulrich Humpert ja Mauricio Kagel. Stuttgartissa Solare opiskeli Kölnissä tekemiensä opintojen välissä Helmut Lachenmannin johdolla lokakuusta 1997 helmikuuhun 1999. Hän osallistui toistuvasti Darmstadtin kurseille opettajinaan Brian Ferneyhough ja Bernhard Wambach.
Solare on pitänyt pianoresitaaleja ja esiintynyt kamarimusiikkikonserteissa lukuisissa eri maissa. Myös hänen sävellyksiään on esitetty monissa maissa. Hän on saanut työllään useita palkintoja, muun muassa ensimmäisen palkinnon Promociones Musicales de la Argentinan vuosittaisessa sävellyskilpailussa jousikvartetostaan Demeter vuonna 1990. Solare on ollut musiikkillaan edustettuna UNESCO:n Kansainvälisessä säveltäjärostrumissa. Hän on tuotannossaan yhdistellyt Astor Piazzollan jälkeisen tangon ja nykytaidemusiikin vaikutteita. Hänen teostensa joukossa on elektroakustista musiikkia. Monilla levyillä on julkaistu Solaren teoksia.
Solare opetti vuosina 1986–1993 harmoniaa, kontrapunktia ja muita oppiaineita Tandilin konservatoriossa. Tammikuussa 2002 hän aloitti pianonsoiton opettamisen Bremenin taideyliopistossa. Solare on opettanut siellä myös sävellystä ja sovitusta. Hän on tehnyt opetustyötä lisäksi Bremenin yliopistossa ja Bremenin Jacobs-yliopistossa. Lokakuussa 2002 hän alkoi johtaa Bremenin yliopistossa tangoon omistautunutta kamarimusiikkikokoonpanoa. Solare on työskennellyt monissa lehdissä artikkelien kirjoittajana, kolumnistina ja kirjeenvaihtajana. Shakista hän kirjoitti espanjalaiseen Jaque-lehteen. Solare on lisäksi tuottanut radio-ohjelmia.